text: [{"text_idx": "#000001", "text": "F\u00f8royar skulu nu\u0301 sp\u00e6la um pla\u0301ssini 8-16 i\u0301 EM-endasp\u00e6linum, og sigurin i\u0301 dag kom v\u00e6l vi\u00f0."}, {"text_idx": "#000002", "text": "HSF: Fyri fyrstu fer\u00f0 i\u0301 hondbo\u0301ltss\u00f8guni hevur eitt f\u00f8royskt landsli\u00f0 vunni\u00f0 a\u0301 Fraklandi. F\u00f8roysku U18-menninir vunnu i\u0301 dag ein flottan 29-26 sigur, eftir ha\u0301lvleiksst\u00f8\u00f0una 14-12 til Fraklands."}, {"text_idx": "#000003", "text": "F\u00f8royska li\u00f0i\u00f0 byrja\u00f0i dystin serstakliga illa og komu skjo\u0301tt afturum heili 7-1. Okkara sp\u00e6ldu illa og gj\u00f8rdu eina ru\u0301gvu av tekniskum villum, samstundis sum verjan sto\u0301\u00f0 pu\u0301ra opin. Fraklendingar sp\u00e6ldu vi\u00f0 sera h\u00f8gari leikfer\u00f0 og vo\u0301ru okkara als ikki vakna\u00f0ir."}, {"text_idx": "#000004", "text": "Um mi\u00f0jan ha\u0301lvleik kom betri ro\u0301 yvir f\u00f8royska sp\u00e6li\u00f0 og komu okkara innaftur i\u0301 dystin. Spakuliga fingu mi\u00f0verjarnir, I\u0301sak Vedelsb\u00f8l og Ro\u0301i Thomsen, betri fatur og komu F\u00f8royar uppa\u0301 javnt eftir 20 minuttir."}, {"text_idx": "#000005", "text": "Fraklendingar to\u0301ktist nu\u0301 til at tosa vi\u00f0, men ein o\u0301heppin l\u00f8ta undan ha\u0301lvleikinum, gj\u00f8rdi at ta\u00f0 vo\u0301ru fraklendingar, sum vo\u0301ru a\u0301 odda 14-12 i\u0301 ha\u0301lvleikinum."}, {"text_idx": "#000006", "text": "F\u00f8royska li\u00f0i\u00f0 kom fyrstu fer\u00f0 a\u0301 odda i\u0301 dystinum eftir 37 minuttir. Sto\u0301ri leikarin i\u0301 f\u00f8royska a\u0301lopinum var toppskju\u0301ttin i\u0301 EM-endasp\u00e6linum higartil, O\u0301li Mittu\u0301n. Ho\u0301ast alt ikki eydna\u00f0ist hja\u0301 honum i\u0301 dag, so var hann ein st\u00f8\u00f0ug ho\u0301ttan og ein so sto\u0301r marra fyri fronsku verjuna, at teir royndu at mansverja hann ein sto\u0301ran part av seinna ha\u0301lvleiki. Ta\u0301 fraklendingar to\u0301ku O\u0301la u\u0301r sp\u00e6linum, var ta\u00f0 Ro\u0301kur Ziskason, sum to\u0301k um ro\u0301\u00f0ri\u00f0 og fekk fleiri go\u0301\u00f0 ma\u0301l vi\u00f0 go\u0301\u00f0um ein mo\u0301ti einum sp\u00e6li."}, {"text_idx": "#000007", "text": "F\u00f8royska li\u00f0i\u00f0 var frammanfyri 23-20, ta\u0301 Frakland to\u0301k time-out eftir 45 minuttir og ho\u0301ast teir onkra l\u00f8tu minka\u00f0u aftur ni\u00f0ur i\u0301 eitt ma\u0301l, so to\u0301ktiskt dysturin at liggja i\u0301 hondunum hja\u0301 okkara, sum koyrdu sigurin heim."}, {"text_idx": "#000008", "text": "Samstundis sum Spania vann greitt a\u0301 Sv\u00f8ri\u0301ki i\u0301 dag, ber u\u0301rsliti\u00f0 vi\u00f0 s\u00e6r, at Spania vinnur bo\u0301lkin greitt vi\u00f0 6 stigum, Sv\u00f8ri\u0301ki gj\u00f8rdist nummar tvey vi\u00f0 4 stigum, F\u00f8royar ver\u00f0a nummar try\u0301 vi\u00f0 2 stigum, me\u00f0an Fraklandi enda\u00f0i aftast vi\u00f0 ongum stigi."}, {"text_idx": "#000009", "text": "F\u00f8royar skulu nu\u0301 sp\u00e6la um pla\u0301ssini 8-16 i\u0301 EM-endasp\u00e6linum, og koma F\u00f8royar vi\u00f0 dagsins u\u0301rsliti at hava tvey stig vi\u00f0 s\u00e6r til millumrunduna, har F\u00f8royar renna saman vi\u00f0 nr. 3 og 4 u\u0301r bo\u0301lki C, sum ver\u00f0ur Slovenia og so antin Danmark ella Serbia. Dystirnir i\u0301 millumrunduni ver\u00f0a ty\u0301sdagin og mikudagin."}, {"text_idx": "#000013", "text": "O\u0301sigra\u00f0 i\u0301 seinastu sjey evropeisku heimadystunum"}, {"text_idx": "#000014", "text": "Bresta saman um finalupla\u0301ss i\u0301 anna\u00f0kv\u00f8ld"}, {"text_idx": "#000015", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000016", "text": "U21-landsli\u00f0i\u00f0 so at siga o\u0301broytt"}]